Rikunarita-ORG/Wikinium huggingface dataset:
# Gaisa mitrums

Tropiskajos mežos bieži ir augsts mitruma līmenis
**Gaisa mitrums** ir ūdens tvaiku daudzums gaisā. Ūdens tvaiks ir ūdens gāzveida stāvoklis. Silts gaiss spēj saturēt vairāk ūdens tvaika, tāpēc, gaisam atdziestot, mitruma var kļūt par daudz un tas izdalīsies no gaisa tai vai citā formā. Šo stāvokli ar gaisa 100% mitrumu sauc par rasas punktu. Mitruma ietekmē rodas nokrišņi, rasa vai migla. Augsts mitruma daudzums samazina ķermeņa svīšanas efektivitāti, jo sviedri grūtāk iztvaiko no ādas; līdz ar to cilvēks var pārkarst.

Gaisa mitrumu raksturo šādi lielumi: absolūtais, relatīvais un specifiskais. **Absolūtais mitrums** ir ūdens tvaika masa vienā kubikmetrā gaisa. **Relatīvais mitrums** ir ūdens tvaika parciālspiediena attiecība pret piesātināta tvaika parciālspiedienu tajā pašā temperatūrā.

## Gaisa mitruma veidi

Higrometrs
### Absolūtais mitrums

Absolūtais mitrums ir ūdens tvaika masas, WIKINIUM\_MATH\_PH\_0 , attiecība pret kopējā gaisa un ūdens tvaika maisījumu WIKINIUM\_MATH\_PH\_2 , ko var izteikt šādi:

 WIKINIUM\_MATH\_PH\_4
Absolūtais mitrums atmosfērā svārstās no nulles līdz 30 gramiem uz kubikmetru, ja gaiss tiek piesātināts pie 30 °C.

Gaisa absolūtais mitrums, atšķirībā no relatīvā, nemainās, mainoties gaisa temperatūrai vai spiedienam, ja vien netiek sasniegts rasas punkts, kad sākas mitruma kondensācija no gaisa.

### Relatīvais mitrums

Relatīvais mitrums ir ūdens tvaika parciālspiediena attiecība pret piesātināta tvaika parciālspiedienu tajā pašā temperatūrā.
Relatīvo mitrumu izsaka procentos un to var aprēķināt pēc šādas formulas:

 WIKINIUM\_MATH\_PH\_6
Relatīvais mitrums ir svarīgs rādītājs, ko izmanto laika prognožu noteikšanai, jo tas norāda uz nokrišņu, rasas, vai miglas iespējamību.

## Mērījumi

Ir vairākas ierīces, kuras lieto, lai noteiktu un regulētu mitrumu. Ierīces, ko izmanto, lai noteiktu gaisa mitrumu, sauc par psihrometriem vai higrometriem. Mitrums tiek mērīts arī globālā mērogā, izmantojot satelītus. Šie satelīti ir spējīgi noteikt ūdens koncentrāciju troposfērā, augstumā starp 4 km un 12 km. Satelītiem, kas var izmērīt ūdens tvaiku ir sensori, kas ir jutīgi pret infrasarkano starojumu. Ūdens tvaiks īpaši absorbē un atkārtoti izstaro starojumu šajā spektra joslā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Gaisa mitrums.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
# Sedžona (pilsēta)

| Sedžona  |
| --- |
| Īpašā autonomā pilsēta |
| 세종시 |
|  |
|  |
|

|  |  |
| --- | --- |
|  **Karogs** |  **Emblēma** |

 |
| Sedžona |
|
Koordinātas: ﻿ / ﻿ |
| Valsts |  Korejas Republika |
| Reģions |
Hoseo |
| Dibināta |
2007. gadā |
| Platība |
|  • Kopējā |
464,9 km2 |
| Iedzīvotāji
(2025) |
|  • kopā |
391 984 |
|  • blīvums |
848,8/km² |
| Laika josla |
KST (UTC+9) |
|  **Sedžona Vikikrātuvē** |

**Sedžona** (korejiešu: 세종시, izrunā: /sedʑoŋ/) ir Dienvidkorejas īpašā pašpārvaldošā pilsēta un Dienvidkorejas *de facto* administratīvā galvaspilsēta. Sedžona ir dibināta 2007. gadā kā plānveida pilsēta ar mērķi mazināt pārblīvētību galvaspilsētā Seulā un veicināt investīciju pieplūdi valsts vidusdaļā.

Kopš 2012. gada Dienvidkorejas valdība uz pilsētu ir pārcēlusi daļu ministriju un iestāžu, tomēr liela daļa joprojām darbojas galvaspilsētā. 2024. gadā Sedžonā dzīvoja 394 630 cilvēku. Plānots, ka pilsētas izveide tiks pabeigta 2030. gadā, kad tajā dzīvotu ap 500 000 cilvēku.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Sedžona.
# The Guardian

The Guardian|  |
| Izdevējs |
Guardian News and Media |
| Redaktors |
Ketrīna Vīnere |
| Bijušie redaktori |
Alans Rasbridžers |
| Dibināts |
1821 |
| Valoda |
Angļu |
| Izdevniecības valsts |  Londona, Anglija, Apvienotā Karaliste |
| Kopējais metiens (2021) |
105 134 |
| Tīmekļa vietne |
guardian.co.uk |

The Guardian (līdz 1959. gadam The Manchester Guardian) ir Apvienotās Karalistes dienas laikraksts, kas tika dibināts 1821. gadā.

Drukātās laikraksta versijas metiens dienā pārsniedz 209,3 tūkstošus eksemplāru, kas to ierindo trešajā vietā pēc *The Daily Telegraph* un *The Times*. Laikraksta tiešsaites versija ir otra populārākā britu laikraksta tīmekļa vietne pēc *Daily Mail* *Mail Online*. Laikraksts pieder *Guardian Media Group*.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: The Guardian.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Oficiālā tīmekļa vietne
* *Twitter* profils
# Box Office Mojo

| *Box Office Mojo* |
| --- |
|  |
|  |
| Pamatinformācija |
| Lapas veids | Filmas |
| Valsts |  ASV |
| Īpašnieks | Amazon.com |
| Izveidotāji | Brendons Grejs |
| Darbību uzsāka | 1999 |
| Valodas | angļu |
| Komerciāla | Jā |
| Reģistrācija | Iespējama |
| Popularitāte | ▲ 2720 (2018. gada 12. janvāris) |
| Mājaslapa | www.boxofficemojo.com |

Box Office Mojo ir tīmekļa vietne, kas reģistrē filmu kases ieņēmumus sistemātiskā, algoritmiskā veidā. 1999. gadā mājaslapu izveidoja Brendons Grejs, pēc trim gadiem viņš uzsāka sadarboties ar Šonu Solbariju. Līdz 2008. gadam mājaslapai bija divi miljoni lasītāju, kad to iegādājās *Amazon.com* caur savu meitasuzņēmumu *Internet Movie Database*.

## Atsauces

## Ārējās saites

* Oficiālā tīmekļa vietne
# Twitch[labot | labot pirmkodu]

Twitch.tv ir tiešsaistes straumēšanas platforma, kas ļauj lietotājiem veidot un skatīties tiešraides par dažādiem tematiem, piemēram, videospēlēm, mūziku un sporta pasākumiem. Platforma tika izveidota 2011. gadā un sākotnēji tika izmantota tikai spēļu straumēšanai. *Twitch.tv* ir izveidojis vairākas iespējas, lai lietotāji varētu monetizēt savas tiešraides, piemēram, abonentu sistēmu un reklāmas. Lietotāji var arī pelnīt naudu, veidojot partnerības ar citiem uzņēmumiem un piedaloties dažādos pasākumos. *Twitch.tv* ir iegādājusies *Amazon*, un tā ir kļuvusi par vienu no populārākajām tiešsaistes straumēšanas platformām pasaulē. Platforma ir pieejama vairāk nekā 30 valodās, un tā piedāvā tāda funkcijas kā tērzēšanu ar citiem skatītājiem un kanālu veidošanu.

Moderatori arī palīdz pārvaldīt radītāja tērzēšanu, lai nodrošinātu, ka tā paliek droša, laipna un jautra, veicot šādas darbības: laika izbeigšana vai lietotāju izslēgšana, iespējot lēnu, abonentu vai sekotāju tērzēšanas režīmus, sākt, pārvaldīt un beigt aptaujas.

Ja neievēro *Twitch.tv* straumēšanas noteikumus, var kontu var bloķēt uz nenoteiktu laiku.

## Atsauces
# Amazon MGM Studios[labot | labot pirmkodu]

| *Amazon MGM Studios* |
| --- |
|  |
| Tips |
meitasuzņēmums |
| Darbības joma | * kino
* televīzija
 |
| Dibināts |
2010. gadā (kā *Amazon Studios*) |
| Galvenais birojs |  Kalversitija, Kalifornija, ASV |
| Galvenās personas | * Dženifere Salke (priekšsēdētājs)
 |
| Mātes uzņēmums | *Amazon* |
| Nodaļas | * *Prime Movies*
* *Amazon MGM Studios Distribution*
 |
| Meitas uzņēmumi | * *Metro-Goldwyn-Mayer*
* *Orion Pictures*
* *American International Pictures*
 |
| Tīmekļa vietne | press.amazonstudios.com/us/en |

Amazon MGM Studios, iepriekš zināma kā Amazon Studios, ir ASV kino un televīzijas producēšanas un izplatīšanas studija. Uzņēmums tika dibināts 2010. gada 16. novembrī un tās īpašnieks ir *Amazon*. Uzņēmums savu patreizējo nosaukumu ieguva 2023. gada 3. oktobrī, pēc apvienošanās ar *MGM Holdings*.

Kopš 2023. gada septembra studijas filmas galvenokārt tiek izplatītas ar *Metro-Goldwyn-Mayer* logo, kā arī paša *Amazon* straumēšanas platformā *Amazon Prime Video*.

## Atsauces

## Ārējās saites

* Oficiālā tīmekļa vietne
# Korejas Tautas armija

Korejas Tautas armija
조선인민군
| Korejas Tautas armijas emblēma |
| Valsts |  Ziemeļkoreja |
| Pastāvēšanas laiks |
1948. gada 8. februāris— pašlaik |
| Karavīru skaits |
1 270 000 |
| Militārās operācijas |
Korejas karš Vjetnamas karš  |

**Korejas Tautas armija** (korejiešu: 조선인민군) ir Korejas Tautas Demokrātiskās Republikas bruņotie spēki.

Lielākā daļa karaspēka atrodas Demilitarizētajā zonā pie Dienvidkorejas robežas. Tā kā kopš Korejas kara beigām 1953. gadā valstī ir spēkā pagaidu pamiers, bruņotie spēki ir pastāvīgā gatavībā. Ziemeļkoreja ir viena no vadošajām valstīm pasaulē pēc militārā personāla lieluma.

2024. gada decembrī Ukrainas bruņotie spēki pirmo reizi sagūstīja Ziemeļkorejas karavīru, kas cīnījās Krievijas pusē.

## Kodolprogramma

KTDR esot sākusi izstrādāt kodolieročus 20. gadsimta 90. gadu sākumā.

2016. gada 9. septembrī Ziemeļkoreja veica savu piekto kodolizmēģinājumu. Ziemeļkorejas līderis Kims Čonins pieprasīja izbeigt ikgadējās mācības, ko Seula un Vašingtona rīko pie KTDR krastiem, un likvidēt ASV militāro bāzi Dienvidkorejā.

## Ārējās saites

* Vikikrātuvē par šo tēmu ir pieejami multivides faili. Skatīt: Korejas Tautas armija.

* *Encyclopædia Britannica* raksts (angliski)

## Atsauces
# Parodija

Leonardo da Vinči darba "Svētais vakarēdiens" parodija
**Parodija** ir darbs, kas izveidots, lai atdarinātu, izzobotu vai komentētu kādu darbu, tā tematu, autoru, stilu vai kādu citu detaļu, izmantojot satīrisku vai ironisku imitāciju. Parodijas var atrast mākslas vai kultūras jomā, tostarp literatūrā, mūzikā (lai gan vārdam "parodija" mūzikā ir vecāka, atšķirīga nozīme nekā citās mākslas formās), animācijā, spēlēs un filmās. Dažas slavenas literatūras parodijas ir Migela de Servantesa "Dons Kihots" un Džonatana Svifta "Gulivera ceļojumi".

Rakstnieks un kritiķis Džons Gross norāda, ka parodija atrodas teritorijā starp stilizācijām ("darbs cita mākslinieka stilā, bez satīriskiem nodomiem") un burlesku (kas "muļķojas ar augstu literatūru un pielāgojas tās zemajam galam"). Savukārt Denī Didro savā darbā *Encyclopédie* apgalvo, ka "laba parodija ir smalka atrakcija, kas spēj uzjautrināt un apmācīt pat visjūtīgākos un "pulētākos" prātus. Burleska ir nožēlojamas bufonādes, kuras var apmierināt tikai vienkāršos ļaudis." Ja kāds žanrs tiek izsmelts, kā notika ar morāles melodrāmām 1910. gados, tā žanra vērtība saglabājas tikai kā parodija, kā liecina Bastera Kītona īsfilmas, kas izsmēja šīs melodrāmas.

## Izcelsme

Saskaņā ar Aristoteļa *Poētiku* Hegemons no Tasā bija sava veida parodiju izgudrotājs. Viņš izmainīja labi pazīstamu dzejoļu vārdus, pārveidojot to saturu no cildena uz humoristisku. Seno grieķu literatūrā *parodia* bija stāstījuma dzejolis, kas imitēja eposa stilu un prozodiju, bet tas tika veidots izzobojošā un satīriskā veidā. To liecina grieķu vārda *parodia* sastāvdaļas, kas ir *para* (*παρά*) — "pret" un *odie* (*ᾠδή*) — "dziesma". Tādējādi oriģinālais grieķu vārds *parodia* (*παρῳδία*) tiek izmantots, lai apzīmētu "pret-dziesmu" jeb imitāciju, kas ir veidota pretēji oriģinālam. Tā kā grieķu priedēklis *par-* var nozīmēt arī "blakus", parodiju var arī uzskatīt par "blakus-dziesmu" — līdzīgi veidotu darbu, kas nav veidots, lai izsmietu.

Franču neoklasicisma literatūrā parodija bija veids, kā dzejnieki humora pēc imitēja viens otra darbus. Tā arī senie grieķi radīja satīru lugas, kas parodēja traģēdijas, aktieriem pārģērbjoties kā satīriem.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Parodija.
# Bērns Nr. 44

| Bērns Nr. 44 |
| --- |
|  |
| Oriģinālais nosaukums | *Child 44* |
| Žanrs |
drāma |
| Režisors |
Daniels Espinosa |
| Producents | * Maikls Šēfers
* Gregs Šapiro
* Ridlijs Skots
 |
| Scenārija autors |
Ričards Praiss |
| Galvenajās lomās | * Gērijs Oldmens
* Toms Hārdijs
* Noumi Rapasa
* Džoels Kinamans
* Pedijs Konsedains
* Džeisons Klārks
* Vinsents Kasels
 |
| Mūzika |
Džons Erkstrands |
| Studija | * *Worldview Entertainment*
* *Scott Free Productions*
 |
| Izplatītājs | * *Summer Entertainment*
* *Lionsgate*
 |
| Izdošana |
2015. gada 17. aprīlī |
| Ilgums |
134 min |
| Valsts | * Apvienotā Karaliste
* ASV
* Krievija
* Rumānija
* Čehija
 |
| Valoda |
Angļu |
| Budžets |
50 miljoni US$ |
| Kopējie ienākumi |
13 miljoni US$ |
| **IMDb profils** |

**"Bērns Nr. 44"** (angļu: *Child 44*) ir 2008. gada Apvienotās Karalistes, ASV, Krievijas, Rumānijas un Čehijas drāmas filma, kas balstīta uz Toma Roba Smita tāda paša nosaukuma romānu. Filmas režisors ir Daniels Espinosa. Galvenās lomas filmā atveido Gērijs Oldmens, Toms Hārdijs, Noumi Rapasa, Džoels Kinamans, Pedijs Konsedains, Džeisons Klārks un Vinsents Kasels. Filmas pirmizrāde notika 2015. gada 17. aprīlī.

Filmas sižets notiek Padomju Savienībā, Staļina laikā. Krievijas policijas bijušais loceklis izmeklē bērnu slepkavību virkni.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Alekss Gārlends

| **Alekss GārlendsAlex Garland* |
| --- |
| Alekss Gārlends 2024. gadā |
| Dzimis |
1970. gada 26. maijā  Londona, Apvienotā Karaliste |
| Nodarbošanās |
kinorežisors, scenārists, rakstnieks |
| Darbības gadi |
1996—pašlaik |
| Bērni |
2 |

**Aleksandrs Medavars Gārlends** (angļu: *Alexander Medawar Garland*, dzimis 1970. gada 26. maijā) ir angļu kinorežisors, scenārists un rakstnieks.

## Karjera

90. gados Gārlends ar romānu "Pludmale" kļuva pazīstams kā rakstnieks. Pēc tam viņš saņēma atzinību par sarakstītiem scenārijiem Denija Boila filmām "28 dienas vēlāk" (2002) un "Saules gaisma" (2007), kā arī "Neatlaid mani" (2010) un *Dredd* (2012). Viņš ir viens no videospēļu *Enslaved: Odyssey to the West* (2010) un *DmC: Devil May Cry* (2013) autoriem.

2014. gadā Gārlends piedzīvoja savu režisora debiju ar zinātniskās fantastikas trillera filmu *Ex Machina*, kas stāsta par mākslīgo intelektu. Par šo filmu Gārlends tika nominēts Amerikas Kinoakadēmijas balvai kategorijā "Labākais oriģinālscenārijs". Viņa otrā filma, šausmu filma "Iznīcināšana" (2018), bija finansiāli neveiksmīga, taču, gluži kā pirmā filma, arī guva kritiskus panākumus. 2020. gadā režisējis miniseriālu *Devs*. Viņa nākamā filma, "Vīri" (2022), producēta, sadarbojoties ar Džesiju Bakliju un *A24*, tika izlaista 2022. gada maijā un saņēma pārsvarā pozitīvas kritiķu atsauksmes. 2024. gadā iznāca Gārlenda režisētā kara filma "Pilsoņu karš", kur galvenās lomas atveidoja Kirstena Dansta un Vagners Moura.

## Filmogrāfija

| Gads | Nosaukums | Režisors | Scenārists | Producents | Piezīmes |
| --- | --- | --- | --- | --- | --- |
| 2000 | "Pludmale" |  |  |  | Balstīta uz Gārlenda romāna |
| 2002 | "28 dienas vēlāk" |  |  |  |  |
| 2003 | *The Tesseract* |  |  |  | Balstīta uz Gārlenda romāna |
| 2007 | "Saules gaisma" |  |  |  |  |
| "28 nedēļas vēlāk" |  |  |  |  |
| 2010 | "Neatlaid mani" |  |  |  |  |
| 2012 | *Dredd* |  |  |  |  |
| 2014 | *Ex Machina* |  |  |  |  |
| 2018 | "Iznīcināšana" (*Annihilation*) |  |  |  |  |
| 2022 | "Vīri" (*Men*) |  |  |  |  |
| 2024 | "Pilsoņu karš" (*Civil War*) |  |  |  |  |
| 2025 | *Warfare* |  |  |  | režisors kopā ar Reju Mendosu |
| "28 gadus vēlāk" (*28 Years Later*) |  |  |  |  |

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Alekss Gārlends.

* *IMDb* profils (angliski)
* *AllMovie* profils (angliski)
* *Box Office Mojo* profils (angliski)
# Gendijs Tartakovskis

| **Gendijs TartakovskisGenndy Tartakovsky* |
| --- |
| Tartakovskis 2018. gadā |
| Dzimis |
Genādijs Tartakovskis 1970. gada 17. janvārī  Maskava, Krievijas PFSR, PSRS (tagad  Krievija) |
| Nodarbošanās | * kadrējuma mākslinieks
* animators,
* kinorežisors
 |
| Darbības gadi |
1991—pašlaik |
| Paraksts |  |

**Genādijs Tartakovskis** (krievu: *Геннадий Борисович Тартаковский*; dzimis 1970. gada 17. janvārī) jeb **Gendijs Tartakovskis** (angļu: *Genndy Tartakovsky*) ir krievu izcelsmes ASV kadrējuma mākslinieks, animators un kinorežisors. Pazīstams kā režisors un kadrējumu mākslinieks seriāliem "Dekstera laboratorija", "Samurajs Džeks" un "Zvaigžņu kari: Klonu kari". Tartakovskis ir arī režisors animācijas filmai "Viesnīca "Transilvānija"". Saņēmis trīs *Emmy* balvas.

## Filmogrāfija

### Filmas

| Gads | Nosaukums | Režisors | Producents | Scenārists |
| --- | --- | --- | --- | --- |
| 1999 | "Dekstera laboratorija" (*Dexter's Laboratory: Ego Trip*) |  |  |  |
| 2001 | *Samurai Jack: The Premiere Movie* |  |  |  |
| *The Flintstones: On the Rocks* |  |  |  |
| 2012 | "Viesnīca "Transilvānija"" |  |  |  |
| 2015 | "Viesnīca "Transilvānija" 2" |  |  |  |
| 2018 | "Viesnīca "Transilvānija" 3: Mošķu brīvdienas" |  |  |  |

### Televīzija

| Gads | Nosaukums | Piezīmes |
| --- | --- | --- |
| 1991 | *Tiny Toon Adventures* | animatora asistents sērijā *Henny Youngman Day* |
| 1992–93 | *Batman: The Animated Series* | animators |
| 1993–95 | *2 Stupid Dogs* | animators, kadrējuma mākslinieks, režisors |
| 1994 | "Kritiķis" (*The Critic*) | animators |
| 1995 | *Space Ghost Coast to Coast* | aktieris sērijā *President's Day Nightmare* |
| 1996–2003 | "Dekstera laboratorija" (*Dexter's Laboratory*) | autors, režisors, scenārists, kadrējuma mākslinieks, producents, tēlu mākslinieks |
| 1998 | "Govs un Cālēns" (*Cow and Chicken*) | kadrējuma mākslinieks sērijā *Cow's Pies* |
| 1998–2005 | "Detektīvmeitenes" (*The Powerpuff Girls*) | producents, scenārists, kadrējuma mākslinieks, režisors |
| 2001–04; 2017 | "Samurajs Džeks" (*Samurai Jack*) | autors, režisors, scenārists, kadrējuma mākslinieks, producents |
| 2003–04 | "Billijs un Mendija" (*The Grim Adventures of Billy & Mandy*) | pilotsērijas producents |
| 2003–05 | "Zvaigžņu kari: Klonu kari" (*Star Wars: Clone Wars*) | autors, scenārists, producents, režisors |
| 2004 | *Periwinkle Around the World* | producents; režisors |
| 2005 | *Duck Dodgers* | aktieris sērijā *Samurai Quack* |
| 2006 | *Korgoth of Barbaria* | animators |
| *Yo Gabba Gabba!* | scenārists un kadrējuma mākslinieks pilotsērijā *Short Story* |
| 2010 | *Maruined* | autors |
| 2010–11 | *Sym-Bionic Titan* | autors, režisors, kadrējuma mākslinieks, autors, producents |
| 2013 | *Steven Universe* | kustību pārraudzītājs pilotsērijā *Pilot* |

## Ārējās saites

* Vikikrātuvē par šo tēmu ir pieejami multivides faili. Skatīt: Gendijs Tartakovskis.

* Zinātniskās fantastikas enciklopēdijas raksts (angliski)

* *IMDb* profils (angliski)
* *AllMovie* profils (angliski)
# Toms Hidlstons[labot | labot pirmkodu]

| **Toms HidlstonsTom Hiddleston* |
| --- |
| Toms Hidlstons 2024. gadā |
| Dzimis |
1981. gada 9. februārī  Londona, Anglija, Apvienotā Karaliste |
| Nodarbošanās |
aktieris |
| Darbības gadi |
2001—pašlaik |
|

Apbalvojumi

|  |
| --- |
|  |
| Zelta globusa balva |
|
2017: labākais aktiera tēlojums televīzijas miniseriālā vai TV filmā (*The Night Manager*, 2016) |

 |

**Tomass Viljams "Toms" Hidlstons** (angļu: *Thomas William "Tom" Hiddleston*; dzimis 1981. gada 9. februārī) ir angļu aktieris.

Absolvējis *Royal Academy of Dramatic Art*. Kļuva pazīstams 2011. gadā ar Loki lomu *Marvel Studios* filmā "Tors", kapteiņa Nikolsa lomu Stīvena Spīlberga Otrā pasaules kara drāmā "Kara zirgs", lomu britu drāmā "Zilā jūras dzelme", kurā filmējās kopā ar Reičelu Vaisu, un Frānsisa Skota Ficdžeralda lomu Vudija Allena filmā "Pusnakts Parīzē". 2012. gadā atkal tēloja Loki filmā "Atriebēji", 2013. gadā — filmā "Tors: Tumsas karaļvalsts", 2017. gadā — filmā "Tors: Ragnarjoks" un 2018. gadā filmā "Atriebēji: Bezgalības karš".

2017. gadā saņēmis Zelta globusa balvu "Labākais aktiera tēlojums televīzijas miniseriālā vai TV filmā" par lomu televīzijas seriālā "Nakts vadītājs" (*The Night Manager*, 2016).

## Filmogrāfija

| Gads | Nosaukums | Piezīmes |
| --- | --- | --- |
| 2007 | *Unrelated* |  |
| 2010 | *Archipelago* |  |
| 2011 | "Tors" (*Thor*) |  |
| "Pusnakts Parīzē" (*Midnight in Paris*) |  |
| "Zilā jūras dzelme" (*The Deep Blue Sea*) |  |
| "Kara zirgs" (*War Horse*) |  |
| 2012 | "Atriebēji" (*The Avengers*) |  |
| 2013 | "Izdzīvo tikai mīlētāji" (*Only Lovers Left Alive*) |  |
| *Exhibition* |  |
| *Muse of Fire* | dokumentālā filma |
| "Tors: Tumsas karaļvalsts" (*Thor: The Dark World*) |  |
| 2014 | "Mapeti: vismeklētākie" (*Muppets Most Wanted*) | epizodiska loma |
| *The Pirate Fairy* | balss loma |
| 2015 | *Unity* | dokumentālā filma |
| "Purpura smaile" (*Crimson Peak*) |  |
| "Virsotne" (*High-Rise*) |  |
| "Es redzēju gaismu" (*I Saw the Light*) |  |
| 2017 | "Kongs: Galvaskausa sala" (*Kong: Skull Island*) |  |
| "Tors: Ragnarjoks" (*Thor: Ragnarok*) |  |
| 2018 | "Alu cilvēks" (*Early Man*) | balss loma |
| "Atriebēji: Bezgalības karš" (*Avengers: Infinity War*) |  |
| 2019 | "Atriebēji: Noslēgums" (*Avengers: Endgame*) |  |
| 2023 | "Skudrcilvēks un Lapsene: Kvantmānija" (*Ant-Man and the Wasp: Quantumania*) | epizodiska loma |
| 2024 | "Čaka dzīve" (*The Life of Chuck*) |  |

## Ārējās saites

* Vikikrātuvē par šo tēmu ir pieejami multivides faili. Skatīt: Toms Hidlstons.

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
* *Box Office Mojo* profils (angliski)
# Viktors Frankenšteins (filma)[labot | labot pirmkodu]

| Viktors Frankenšteins |
| --- |
|  |
| Oriģinālais nosaukums | *Victor Frankenstein* |
| Žanrs |
šausmu filma, zinātniskā fantastika, asa sižeta filma |
| Režisors |
Pols Makguigans |
| Producents |
Džons Deiviss |
| Scenārija autors |
Makss Lendiss |
| Galvenajās lomās | * Džeimss Makevojs
* Denjels Redklifs
* Džesika Brauna Findlija
* Endrū Skots
* Čārlzs Denss
 |
| Mūzika |
Kreigs Ārmstrongs |
| Studija | * *Davis Entertainment Company*
* *TSG Entertainment*
 |
| Izplatītājs | *20th Century Fox* |
| Izdošana | * 2015. gada 11. novembris (Losandželosa)
* 2015. gada 25. novembris (ASV)
 |
| Ilgums |
110 minūtes |
| Valsts |  ASV |
| Valoda |
angļu |
| Budžets |
40 miljoni US$ |
| Kopējie ienākumi |
34,2 miljoni US$ |
| **IMDb profils** |

**"Viktors Frankenšteins"** (angļu: *Victor Frankenstein*) ir 2015. gada ASV zinātniskās fantastikas šausmu filma, kuras režisors ir Pols Makguigans. Galvenās lomas atveido Džeimss Makevojs, Denjels Redklifs, Džesika Brauna Findlija, Endrū Skots un Čārlzs Denss. Filmas pirmizrāde notika 2015. gada 11. novembrī Losandželosā.

Filma ir veidota no Viktora fon Frakenšteina asistenta Igora skatupunkta; tajā ir parādīta Igora un Viktora draudzība, asistenta izcelsme, kā arī Frankenšteina kļūšana par to leģendu, ko šobrīd pazīst visā pasaulē.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)